Diari Oficial de la Generalitat Valenciana


Sumari del DOGV 9686, del 19-09-2023 (2023/9531)

Extracte de la Resolució de 10 de juliol de 2023, del rectorat de la Universitat de València, per la qual es convoca la primera edició de beques per a cursar el Màster of Continuing Education in Battery Technologies, amb el suport de la Càtedra de Tecnologia de Bateries i la seua Cadena de Valor.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9686

Data del DOGV
:   19-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9531


Data del document
:   10-07-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució de 10 de juliol de 2023, del rectorat de la Universitat de València, per la qual es convoca la primera edició de beques per a cursar el Màster of Continuing Education in Battery Technologies, amb el suport de la Càtedra de Tecnologia de Bateries i la seua Cadena de Valor. [2023/9531]  
BDNS (identif.): 716693.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/716693)  
  
Primer. Beneficiaris  
Hi podran participar els estudiants que hagen seguit en el curs 2022-2023 el Master of Continuing Education in Battery Technologies de la Universitat de València i que en la data de finalització del termini de presentació de sol·licituds complisquen els requisits següents:  
a) Estar o haver estat matriculat en el Master of Continuing Education in Battery Technologies en el curs 2022-2023.  
b) Haver pagat completament la matrícula del màster (3.000 euros) com a persona física.  
c) Haver aprovat totes les assignatures del màster i el Treball Final del Màster.  
  
Segon. Objecte  
L'objecte d'aquesta convocatòria és promoure l'interés en el Master of Continuing Education in Battery Technologies, primer màster en línia internacional en emmagatzematge energètic i bateries d'Espanya, que abasta des de les matèries primeres emprades en la producció de bateries fins a les aplicacions de les bateries en els sistemes d'emmagatzematge estacionari o el vehicle elèctric, passant pel procés de fabricació i els sistemes de control i gestió.  
  
Tercer. Bases reguladores  
La convocatòria està publicada en el següent URL: https://go.uv.es/JOHA9Ad   
  
Quarta. Quantia  
Les beques es finançaran a càrrec del capítol VII del pressupost de la Universitat de València per a 2023, capítol VII, específica 74070667, del pressupost de despeses de 2023 de la Càtedra de Tecnologia de Bateries i la seua Cadena de Valor (CTBAT), per un import de fins a 15.000 euros.  
Es donaran tantes beques com persones beneficiàries complisquen els requisits, per un valor de fins a 1.000 euros cadascuna, i fins al màxim import pressupostat.  
La dotació total i única de beca per a cada beneficiari és de fins a 1.000 euros, que en cap cas tindran consideració de salari o remuneració  
  
  
Cinquena. Termini de presentació de sol·licituds  
Les sol·licituds es podran presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) i fins al 16 d'octubre de 2023.  
  
València, 10 de juliol de 2023.- La vicerectora d'Innovació i Transferència, p. d. (DOGV 30.05.2022): Rosa María Donat Beneito.